**Fazekas Biológiaverseny**

Március 31-én a Magyar Természettudományi Múzeum adott otthont az először megrendezésre került Fazekas Biológiaversenynek, ahol a diákok két korcsoportban (7-8. és 9-10. évfolyamosok) mérhették össze tudásukat.

A verseny első szakaszában egy pályamunkát kellett készíteniük, amelyet két olyan téma közül választhattak ki, amely kapcsolódott a múzeum időszakos vagy állandó kiállításaihoz. Ehhez a jelentkezőknek ingyenes belépési lehetőséget biztosított a múzeum, valamint konzultációt is folytathattak a választott szakterület egy-egy munkatársával.

A pályamunkák alapján a legjobb tíz versenyző részt vehetett a múzeumban megrendezett döntőn, ahol egy rendkívül tömör, velős prezentáció formájában kellett ismertetniük munkájukat, amelyet a szakértőkből álló zsűri értékelt. A pályamunkákra és az előadásra kapott pontszámok alapján az első három helyezett versenyző a Magyar Természettudományi Múzeum, a Mozaik Kiadó és a Budapesti Fazekas Mihály Gyakorló Általános Iskola és Gimnázium alapítványa által felajánlott ajándékokat vehette kézbe. A döntő valamennyi versenyzője kapott egy ajándékcsomagot.

**A verseny végeredménye:**

*7-8. évfolyam:*

**1. Lehóczky Zsófia** (Budapesti Fazekas Mihály Gyakorló Általános Iskola és Gimnázium)

**2. Lánczy Zoltán** (Török Flóris Általános Iskola)

**3. Balkányi Zsófi** (Budapesti Fazekas Mihály Gyakorló Általános Iskola és Gimnázium)

*9-10. évfolyam:*

**1. Dombai Zétény** (Békásmegyeri Veres Péter Gimnázium)

**2. Wenner Bálint** (Békásmegyeri Veres Péter Gimnázium)

**3. Jablonkay Luca** (Kőbányai Szent László Gimnázium)

Az egyéni versenyt követően a diákok öt darab négyfős csapatban mérhették össze tudásukat a múzeum pedagógusai által összeállított érdekes, izgalmas feladatsorok megoldásában. A csapatok összeállítása sorsolás alapján történt, mégpedig úgy, hogy két fő a 7-8., kettő pedig a 9-10. korcsoportból került ki. Az első helyezett csapat tagjai a Mozaik Kiadó által felajánlott egyéves ingyenes MozaWeb Prémium csomagot kapták ajándékba, a többi versenyző pedig értékes tárgyjutalmakban részesült.

A verseny végeredménye:

**1. Futrinkák** *(Erdősi Boglárka, Hidas Gréta, Lánczy Zoltán, Wenner Bálint)*

**2.** **Meggyvágók** *(Dombai Zétény, Kovács Levente Bernát, Stefán Kristóf, Tóth Gábor Ábris)*

**3.** **Szegény papucsok** *(Besenyei Viktória, Lehóczky Zsófia, Zhang Tímea Virág)*